Document ID: 32005R0241

ΚΑΝΟΝΙΣΜΌΣ (ΕΚ) αριθ. 241/2005 ΤΗΣ ΕΠΙΤΡΟΠΉΣ
της 11ης Φεβρουαρίου 2005
που τροποποιεί τον κανονισμό (ΕΚ) αριθ. 747/2001 του Συμβουλίου όσον αφορά κοινοτικές δασμολογικές ποσοστώσεις για ορισμένα προϊόντα καταγωγής Ισραήλ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες Μεσογειακές χώρες και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
Εκτιμώντας τα ακόλουθα:
(1)
Με την απόφαση της 31ης Ιανουαρίου 2005 (2), το Συμβούλιο παρέχει εξουσιοδότηση για την υπογραφή και προβλέπει την προσωρινή εφαρμογή, από την 1η Μαΐου 2004, πρωτοκόλλου της ευρωμεσογειακής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.
(2)
Το παρόν πρωτόκολλο προβλέπει νέες δασμολογικές ποσοστώσεις και αλλαγές των υφισταμένων δασμολογικών ποσοστώσεων που καθορίζονται στον κανονισμό (ΕΚ) αριθ. 747/2001.
(3)
Για να εφαρμοστούν οι νέες δασμολογικές ποσοστώσεις και οι αλλαγές των υφισταμένων δασμολογικών ποσοστώσεων, είναι ανάγκη να τροποποιηθεί ο κανονισμός (ΕΚ) αριθ. 747/2001.
(4)
Για το έτος 2004, ο όγκος των νέων δασμολογικών ποσοστώσεων και οι αυξήσεις του όγκου των υφισταμένων δασμολογικών ποσοστώσεων υπολογίζονται κατ' αναλογία του βασικού όγκου που καθορίζεται στο πρωτόκολλο, λαμβανομένης υπόψη της περιόδου πριν από την 1η Μαΐου 2004.
(5)
Για να διευκολυνθεί η διαχείριση ορισμένων υφιστάμενων δασμολογικών ποσοστώσεων που προβλέπονται στον κανονισμό (ΕΚ) αριθ. 747/2001, οι ποσότητες που εισάγονται στο πλαίσιο αυτών των ποσοστώσεων θα πρέπει να λαμβάνονται υπόψη για τον καταλογισμό στις δασμολογικές ποσοστώσεις που ανοίχθηκαν δυνάμει του κανονισμού (ΕΚ) αριθ. 747/2001, όπως τροποποιείται με τον παρόντα κανονισμό.
(6)
Επειδή το πρωτόκολλο της ευρωμεσογειακής συμφωνίας ΕΕ-Ισραήλ εφαρμόζεται προσωρινά από την 1η Μαΐου 2004, ο παρών κανονισμός είναι σκόπιμο να εφαρμόζεται επίσης από την ίδια ημερομηνία και να τεθεί σε ισχύ το ταχύτερο δυνατό.
(7)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VII του κανονισμού (ΕΚ) αριθ. 747/2001 τροποποιείται σύμφωνα με το παράρτημα του παρόντος κανονισμού.
Άρθρο 2
Οι ποσότητες οι οποίες, δυνάμει του παραρτήματος VΙΙ του κανονισμού (ΕΚ) αριθ. 747/2001, έχουν τεθεί σε ελεύθερη κυκλοφορία στην Κοινότητα εντός των δασμολογικών ποσοστώσεων με αύξοντες αριθμούς 09.1303, 09.1306, 09.1310, 09.1318, 09.1329, 09.1352 και 09.1360, καταλογίζονται στις αντίστοιχες δασμολογικές ποσοστώσεις που ανοίχτηκαν δυνάμει του παραρτήματος VΙΙ του κανονισμού (ΕΚ) αριθ. 747/2001, όπως τροποποιείται από τον παρόντα κανονισμό.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαΐου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 2005.

Labels: 3
18